Árnfirðingur róði allar FM-stevnurnar í 2005, og endaði hann allar róðrarnar á einum 5. plássi. Umframt FM-stevnurnar, so róði hann eisini á strandastevnu og á sjómannadegnum í Klaksvík. Á strandastevnu endaði Árnfirðingur eisini á 5. plássi, og á sjómannadegnum, har tað bert vóru Árnfirðingur og Nevið reyða ið vóru við, eydnaðist tá Árnfirðingi at fáa eitt 1. pláss. Tað ið var sermerkt hettar árið var, at allir uttan ein av manningini vóru níggjir í kappróðri, og hevði hettar eisini sítt at siga fyri úrslitið, tí at Árnafjørður hevur ikki verið við í kappróðri tey seinastu nógvu árini, so manningin visti so at siga einki um venjing og róðrarteknik.